Tuis	by poepskroef
Maart 7, 2012 in Sonder kategorie 12 Kommentare »
Die sikloon wat ons die naweek so ‘n veeg met sy stert kom gee het, het welkome reën vir ons dorre lappie aarde gebring, maar dit het ook ‘n bietjie konsternasie op die maplotter werf veroorsaak. Salig sit ek, Moeder van Vele en Middelsus nog Sondagmiddag ‘n stokou fliek na middagete en bekyk, toe Middelsus die gedrup op die voorportaal se teël vloer hoor, net om sekondes later te ontdek die plafon maak al sulke dik nat strepe op die lasplekke….
Maart 5, 2012 in Sonder kategorie 19 Kommentare »
Maart 1, 2012 in Sonder kategorie 12 Kommentare »
Wat is MY ‘essence’? Ek lees die boek van Ingrid Betancourt, en daarin vertel sy dat toe sy so deur die rebelle in die oerwoud gevange gehou is, sy net groen om haar gesien het. Net oerwoud. Weg is die samelewing, haar familie, haar vriende, haar werk. Weg was haar menswees saam met dié dinge wat haar omskryf het.
Deur die plek waar ek groot geword het: doer in die dorre Noord Kaap waar mense nog aards is. Deur dit wat ek geswot het: die kommunikeerder, die een wat kreatiewe plannetjies kan uitdink.
Hoe ouer ons word, hoe meer gebeur daar dinge wat ons eie wese laat wegkwyn, ons reuk laat vervaag. Soos toe ek in die laerskool was en ‘n jaar te jonk vir my standerd probeer inpas het by die ouer kinders. Slim genoeg was ek gewis, maar oud genoeg glad nie. Dae om al huilend huis toe gegaan omdat niemand met my wou speel nie: dié in my klas sê ek is te jonk en sal nie verstaan waarvan hul praat nie, die in die jonger standerd sê ek is te ‘groot’. Pas nêrens in, word uitgestoot bloot vir dit wat ek is, my ‘essence’.
Januarie 12, 2012 in Sonder kategorie 19 Kommentare »
Saam het ons gaan skinny dip, en ek het nie eens een keer gewonder oor my maskara wat sekerlik in swart strepe teen my gesig afloop nie. Het glad nie skaam gekry toe my beenhare stekelrig groei van die koue water nie. Nie geworry oor die bra-lose boobs wat hang toe ek uitklim nie. Net geléwe en gewees. En dit gate uit geniet.
Later het hy, kop voor-oor gebuig, die mooiste melodieë uit sy kitaar opgetower. Ek het verdrink in die soet klanke. Die aand toe ons gaan lag het vir die ander wat karaoke sing, het my lag skielik opgedroog toe hy stip vir my kyk en ‘n baie goeie weergawe van Rob Thomas se “I think I’ve already lost you” sing.
November 22, 2011 in Sonder kategorie 17 Kommentare »
‘If you’ve got it, flaunt it’ sê my ma altyd. En dis presies wat Middelsus op die Balju se kerspartytjie gedoen het. Dit begin so: ons ‘brother from another mother (en father)’ is ‘n eksentrieke bokboer van beroep, maar ‘n sosiale vlinder van geaardheid. Hy ken al wat leef en beef, en word gereeld in die geselskap van die meer gesiene burgers van ons ou dorpie gesien. So gebeur dit dan nou ook ‘n jaar of wat gelede dat hy genooi word na dié funksie van die jaar, die plek waar al die ‘who’s who’ mekaar half nugter kan aanstaar – die Balju se kerspartytjie.
Van al die jare se ure en ure van masserings doen, is haar borsspiere baie goed ontwikkel. En haar sin vir humor net so. Ou Jopie se oë dwaal weer so ‘n slag terwyl hy ewe gemaak ernstig met haar oor die stand van die apteke in die dorp probeer gesels. Ek en Bokboer kan ons lag nie meer hou nie, en gee die geheime teken. Sonder om te blik of bloos, of enige inspanning te toon, wikkel sus haar spiere so effens, en voila!, daar vorm die mooiste cleavage wat enige lewende wese nog ooit gade geslaan het! Die vallei van vrede lê oop! En dit ry vir ou Jopie bloots. Hy stotter en stik, en begin rondtrap soos ‘n skoolseun wat met witwarm gedagtes oor die biologie juffrou uitgevang is. Met dié voeter hy in die swembad. Wit broek en al.
Die ander manne het vir Middelsus staande toegejuig en tannie Balju het haar ingetekende ooghare amper plat geskrik. Nie ons of Bokboer is toe ooit weer genooi nie.
November 11, 2011 in Sonder kategorie 11 Kommentare »
Oktober 31, 2011 in Sonder kategorie 16 Kommentare »
Ek het aanvanklik begin blog want ‘n vriendin het gedink dit sal ‘n goeie idee wees. Sy sê ek het die vreeslikste stories oor my internet dating wedervaringe te vertel….ek kan soveel skandes en skandale nie vir myself hou nie, dis ‘n sonde. Ek was in alle erns van plan om gereeld oor die internet vryery verslag te lewer, maar toe ek na een rampspoedige ‘date’ naweek deur die arme man aangesê word om tog nou nie oor sy ‘privates’ te loop staan en blog nie, het ek die idee maar eers op ys gesit.
Ek vra aanmekaar hoekom ‘n Brazilian wax dan nou so genoem is. Maar geen antwoord, net passievolle geskrifte terug met ‘You are an angel’-goeters. Toe vra ek maar of hy kan Tango. En die jolige antwoord kom ‘Yes, 30%!’
Oktober 27, 2011 in Sonder kategorie 9 Kommentare »
Oktober 26, 2011 in Sonder kategorie 5 Kommentare »
Oktober 19, 2011 in Sonder kategorie 10 Kommentare »
Maar ek het nie ‘n rok nie, en niks smart om aan te trek nie. (Ons was nog jonk en brand arm ok…) Kleinsus kom kuier gelukkig daardie einste naweek van waar sy kuns swot in Pretoria, en bring ‘n blinkerige rok saam. ‘n Eenvoudige rok, maar ‘n mooie rok. My ma het hom self gemaak. Baie reguit lyne, met bande oor die skouers en ‘n breë band wat oor die boobs moet kom, en dan verder A-lynerig reguit af met twee laaaaang slits aan die kante. Van die mooiste blinkerige diep blou sagte lap met helder rooi en groen blompatrone op.
Onlangse inskrywings	Die maplotters ploeter voort
Onlangse kommentareRetha73 oor Betty Boob trilogie: nommer laastePoepskroef oor Betty Boob trilogie: nommer laasteCelesteDumas oor Die maplotters ploeter voortCelesteDumas oor Betty Boob trilogie: nommer laasteumhlanga oor Die maplotters ploeter voortArgiewe	Maart 2012